ai4bharat/Pralekha huggingface dataset:
மனித வள மேம்பாட்டு அமைச்சகம்
முன்னணி கல்வி நிறுவனங்களில் ஆராய்ச்சி அடிப்படை வசதியில் முதலீடுகள் ரைஸ் திட்டத்தின் மூலம் கணிசமாக உயர்த்தப்படும்
நாட்டில் சுகாதார நிறுவனங்கள் உட்பட முன்னணி கல்வி நிறுவனங்களில் பொது மற்றும் ஆராய்ச்சி அடிப்படை வசதிகளில் முதலீடுகள் கணிசமாக உயர்த்தப்படும் என்று மத்திய அரசு அறிவித்துள்ளது. இதற்கென அடுத்த 4 ஆண்டுகளுக்கு ரூ.1,00,000 கோடி முதலீட்டில் ”கல்வித்துறையில் அடிப்படை வசதி மற்றும் அமைப்புகளுக்கு புத்துயிரூட்டல்” என்ற திட்டத்தை அரசு தொடங்கியுள்ளது. 2022ம் ஆண்டுக்குள் செயல்படுத்த வேண்டிய இத்திட்டத்திற்கு நிதி அளிப்பதற்கென உயர்கல்வி நிதி முகமை  உரிய வகையில் அமைக்கப்படும்.
அரசின் பங்கு மூலதனத்திற்கு கூடுதலாக எச்ஈஎஃப்ஏ மத்திய அரசு நிதியுதவி பெறும் நிறுவனங்களின் தேவைகளுக்கென வெளிச்சந்தையிலிருந்தும் நிதியைப்பெற்று பயன்படுத்திக் கொள்ளும்.
மத்திய உதவிபெறும் நிறுவனங்களில் போதிப்பதற்கான உலகத்தர அடிப்படை வசதி வழங்குதல், மிக வலுவான ஆராய்ச்சி சூழலை உருவாக்குதல், ஆராய்ச்சிக் கூடங்களிடையே இணைப்புகளை ஏற்படுத்துதல், உயர்நிலை ஆராய்ச்சிகளுக்கு ஆதரவளிக்க உயர்நிலை சோதனைக்கூடங்களை நிர்மாணித்தல், 2014-க்கு பிறகு தொடங்கப்பட்ட புதிய நிறுவனங்களில்  கட்டுமானப் பணியை நிறைவு செய்தல், வளரும் பொருளாதாரத்திற்கு ஏற்றபடி எதிர்பார்க்கப்படும் புதிய நிறுவனங்களுக்கு அடிப்படை வசதி வழங்குதல் போன்றவற்றிற்கு இந்தத் திட்டத்தில் நிதியுதவி வழங்கப்படும்.
அனுமதியளிக்கப்பட இருக்கும் திட்டங்களில் விவரித்துள்ளபடி நிறுவனங்களின் உள் வருவாயைக் கருத்தில் கொண்டு வெவ்வேறு விதமான நிதி வழங்கும் அமைப்புகள் செயல்படும்.
மாநிலங்களவையில் இன்று  மத்திய மனிதவள மேம்பாட்டுத்துறை இணையமைச்சர் டாக்டர் சத்யபால் சிங் இத்தகவலைத் தெரிவித்தார்.
(Visitor Counter : 84
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 198.33 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 1,19,457 கொவிட் சிகிச்சை பெறுபவர்கள் எண்ணிக்கை 0.27 சதவீதமாக உள்ளது.
குணமடைந்தோர் விகிதம் தற்போது 98.52 சதவீதம்
கடந்த 24 மணி நேரத்தில் 14,650 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,29,21,977 என அதிகரித்துள்ளது.
கடந்த 24 மணி நேரத்தில் 18,930 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 4.32 சதவீதம் ஆகும்
வாராந்திர பாதிப்பு விகிதம் 3.86 சதவீதம் ஆகும்
இதுவரை மொத்தம் 86.53 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 4,38,005 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1839719
உள்துறை அமைச்சகம்
தீவிரவாத எதிர்ப்புச் சட்டங்களின் கீழ் கைது செய்யப்பட்டோர் விவரம்; மற்றும் சிஏஏ, என்ஆர்சி மற்றும் என்பிஆர் நிலவரம்
மக்களவையில் கேள்விகளுக்கு எழுத்துப்பூர்வமாக பதிலளித்த மத்திய உள்துறை இணை அமைச்சர் திரு நித்யானந்த் ராய் கீழ்காணும் தகவல்களை அளித்தார்.
மாநிலங்கள் மற்றும் யூனியன் பிரதேசங்கள் வழங்கும் தகவல்களின் அடிப்படையில் குற்றங்கள் குறித்தத் தரவுகளைத் தொகுக்கும் தேசிய குற்ற ஆவண அலுவலகம், ‘கிரைம் இன் இந்தியா’ எனும் அதன் வருடாந்திர வெளியீட்டில் அத்தகவல்களை வழங்குகிறது.
இதன் படி, சட்டவிரோத நடவடிக்கைகள் தடுப்புச் சட்டத்தின் கீழ் 2017-ம் அண்டில் 1554 பேரும், 2018-ம் ஆண்டில் 1421 நபர்களும், 2019-ம் வருடத்தில் 1948 பேரும் கைது செய்யப்பட்டுள்ளனர்.
குடியுரிமை திருத்தச் சட்டம் , 2019 டிசம்பர் 12 அன்று அறிவிக்கப்பட்டு, 2020 ஜனவரி 10 முதல் அமலுக்கு வந்துள்ளது. இந்திய குடிமக்களுக்கான தேசிய பதிவேட்டைத் தயாரிப்பதற்கான எந்த முடிவையும் அரசு இதுவரை எடுக்கவில்லை. கொவிட்-19 பெருந்தொற்றின் காரணமாக தேசிய மக்கள்தொகைப் பதிவேடு தொடர்பான நடவடிக்கைகள் தள்ளிவைக்கப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்புகளைக் காணவும்:
https://pib.gov.in/PressReleasePage.aspx?PRID=1744502
https://pib.gov.in/PressReleasePage.aspx?PRID=1744503
-----
(Visitor Counter : 180
நிலக்கரி அமைச்சகம்
நிலக்கரி அமைச்சகம் சார்பாக இரண்டாவது கட்ட சிறப்பு தூய்மை பிரச்சாரம்
அக்டோபர் 2 முதல் 31-ஆம் தேதி வரை இரண்டாவது கட்ட சிறப்பு தூய்மை பிரச்சாரத்தில் நிலக்கரி அமைச்சகம் தீவிரமாக ஈடுபட்டு வருகிறது. இந்தப் பிரச்சாரத்தின் போது கள/ வெளியூர்களில் உள்ள அலுவலகங்களுக்கு சிறப்பு கவனம் அளிக்கப்படுகிறது.
நாடு முழுவதும் நிலக்கரி சுரங்கங்களில் தூய்மை பணி நடைபெற்று வருகிறது. இதன்படி இது நாள் வரை சுமார் 1949224 சதுர அடி இடம் தூய்மைப்படுத்தப்பட்டு இருப்பதோடு, 3644.34 மெட்ரிக் டன் தேவையற்ற பொருட்களை அப்புறப்படுத்தி அதன் மூலம் ரூ. 18.546 கோடி வருவாய் ஈட்டப்பட்டுள்ளது. இது போன்ற கழிவுப் பொருட்களை அப்புறப்படுத்திய இடம் கூடுதல் வாகன நிறுத்தம், சேமிப்பு கிடங்குகள், அகலமான பாதைகள் போன்ற வசதிகளை ஏற்படுத்துவதற்காக பயன்படுத்தப்படுகிறது.
இதனிடையே நேற்று  நிலக்கரி அமைச்சகம் நடத்திய ரத்ததான முகாமில் ஏராளமான ஊழியர்கள் ரத்ததானம் செய்தனர்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
அறிவியல் & தொழில்நுட்ப அமைச்சகத்தின் கீழ் இயங்கும் சர்வே ஆஃப் இந்தியா அமைப்பில் பணியாற்றும் ‘பி’ பிரிவு  அலுவலர் சங்கப் பிரதிநிதிகள், மத்திய இணையமைச்சர் டாக்டர் ஜிதேந்திர சிங்குடன் சந்திப்பு
அறிவியல் & தொழில்நுட்ப அமைச்சகத்தின் கீழ் இயங்கும் சர்வே ஆஃப் இந்தியா அமைப்பில் பணியாற்றும் ‘பி’ பிரிவு  அலுவலர் சங்கப் பிரதிநிதிகள், மத்திய பணியாளர் நலத்துறை இணையமைச்சர் டாக்டர் ஜிதேந்திர சிங்கை புதுதில்லியில் இன்று  சந்தித்துப்பேசினர். சங்கத்தின் பொதுச் செயலாளர் திரு. உமேஷ் மிஸ்ரா தலைமையில் இந்த தூதுக்குழுவினர் அமைச்சரை சந்தித்தனர்.
இந்த சங்கத்தின் சார்பில், அமைச்சரிடம் அளித்த மனுவில், நில அளவை அதிகாரிகளுக்கு, நில அளவை கண்காணிப்பாளர்களாக பதவி உயர்வு அளிப்பதில் நிலவும் தாமதம் குறித்து எடுத்துரைக்கப்பட்டுள்ளது. ஏராளமான நில அளவை கண்காணிப்பாளர் பணியிடங்கள் பூர்த்தி செய்யப்படாமல் காலியாக இருப்பதையும் சங்க பிரதிநிதிகள் அமைச்சரிடம் சுட்டிக்காட்டினர்.
இதற்கு பதில் அளித்த டாக்டர் திரு.ஜிதேந்திர சிங், மத்திய அரசு அலுவலர்களுக்கு உரிய நேரத்தில் பதவி உயர்வு வழங்குவதற்கும், பதவி உயர்வு அளிப்பதில் ஏற்படும் தேவையற்ற தாமதத்தை தவிர்க்கவும் பணியாளர் நலத்துறை முன்னுரிமை அளித்து வருவதாக தெரிவித்துள்ளார்.
மேலும், விதிமுறைகளுக்கு உட்பட்டு இந்த பிரச்சனைக்கு விரைவான நடவடிக்கை எடுக்குமாறு, பணியாளர் நலத்துறை , அதிகாரிகளிடம் அறிவுறுத்துவதாகவும் சங்க பிரதிநிதிகளிடம் அமைச்சர் உறுதி அளித்தார்.
ரசாயனம் மற்றும் உரங்கள் அமைச்சகம்
தேசிய மருந்துகள் விலைக் கொள்கையால் , 526 பிராண்ட் மருந்துகளின் விலை 90 சதவீதம் வரை குறைவு: மக்களவையில் தகவல்
தேசிய மருந்துகள் விலைக் கொள்கையால், 526 பிராண்ட் மருந்துகளின் விலை 90 சதவீதம் வரை குறைந்துள்ளதாக மத்திய ரசாயனம் மற்றும் உரங்கள் துறை அமைச்சர் திரு. மன்சுக் மாண்டவியா தெரிவித்துள்ளார்.
மக்களவையில் அவர் எழுத்துப்பூர்வமாக தாக்கல் செய்த பதிலில் கூறியிருப்பதாவது:
மருந்துகளின் விலைகளை ஒழுங்குபடுத்துவதற்கான வழிகாட்டுதல்களை, தேசிய மருந்துகள் விலைக் கொள்கை , 2012 பரிந்துரைக்கிறது. மருந்துகள் துறையின் கீழ் செயல்படும், தேசிய மருந்துகள் விலை ஆணையம், புற்றுநோய் மற்றும் நீரிழிவு சிகிச்சைக்கான திட்டமிடப்பட்ட மருந்துகளுக்கான உச்சவரம்பை நிர்ணயிக்கிறது மற்றும் திட்டமிடாத மருந்துகளின் விலையையும் கண்காணிக்கிறது. புற்றுநோய் சிகிச்சைக்கான, 42 திட்டமிடாத மருந்துகளின் விலைக்கு உச்சவரம்பை என்பிபிஏ நிர்ணயம் செய்துள்ளது. இந்த அணுகுமுறையால் 526 பிராண்ட் மருந்துகளின் விலை 90 சதவீதம் வரை குறைந்துள்ளது. அத்தியாவசிய மருந்துகள் பட்டியலில் உள்ள மருந்துகளின் விலை மாற்றியமைக்கப்பட்டது, ஸ்டெண்டுகளின் விலை நிர்ணயம் ஆகியவற்றால் மக்களுக்கு ஒரு ஆண்டுக்கு ரூ.12,500 கோடி அளவுக்கு சேமிப்பு ஏற்படுவதாக மதிப்பிடப்பட்டுள்ளது.
மக்கள் மருந்தகம் சுகம் செயலி:
மக்கள் மருந்தகம் சுகம் செயலியில் 11.74 லட்சத்துக்கும் அதிகமானோர் இணைந்துள்ளனர். இதில் மருந்துகளின் விலை விவரங்கள், மருந்துகளின் விலை ஒப்பீடு, அருகில் உள்ள மக்கள் மருந்தகங்கள் போன்றவற்றின் விவரங்கள் உள்ளன. தமிழ்நாட்டில் 13074 பேர்  இந்தச் செயலியைப் பயன்படுத்துகின்றனர்.
உர மானியம் வழங்க செயற்குழு அமைப்பு:
2021-22ம் ஆண்டில், அக்டோபர் 31ம் தேதி வரை, டிஏபி மற்றும் என்பிகே உரங்களுக்கு கூடுதல் மானியமாக ரூ.14,775 கோடி அறிவிக்கப்பட்டுள்ளது. இவற்றை விவசாயிகளின் வங்கிக் கணக்கில் நேரடியாக செலுத்துவதற்கு செயற்குழு ஒன்றை, மத்திய ரசாயனங்கள் மற்றும் உரத்துறை அமைச்சர் தலைமையில் உரங்கள் துறை உருவாக்கியுள்ளது. உர மானியத்தை, விவசாயிகளின் வங்கிக் கணக்கில் நேரடியாக செலுத்துவதற்கான சாத்தியங்களை இந்தக் குழு ஆராயும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1744388
https://pib.gov.in/PressReleasePage.aspx?PRID=1744385
https://pib.gov.in/PressReleasePage.aspx?PRID=1744387
-----
(Visitor Counter : 191
அறிவியல் மற்றும் தொழில்நுட்பத்துறை
பல்லுயிர் பாதுகாப்பிற்கான இயற்கை மற்றும் கலாச்சார அடிப்படையிலான தீர்வுகளின் முக்கியத்துவம் குறித்து சர்வதேச உயிரியல் பன்முகத்தன்மை தினத்தில் விவாதிக்கப்பட்டன
பல்லுயிர் பாதுகாப்பின் பல அம்சங்கள், தொழில்நுட்பத்துடன் இதன் தொடர்பு, நிலையான வளர்ச்சி ஆகியவை குறித்து, சர்வதேச உயிரியல் பன்முகத்தன்மை தினத்தை முன்னிட்டு நடத்தப்பட்ட நிகழ்ச்சியில் நாட்டின் பல பகுதிகளில் உள்ள நிபுணர்கள் விவாதித்தனர்.
இந்நிகழ்ச்சிக்கு பயோநெஸ்ட், அறிவியல் மற்றும் தொழில்நுட்பத்தில் மேம்பட்ட கல்வி மையம், அறிவியல் மற்றும் தொழில்நுட்பத்துறையின் தன்னாட்சி மையமான குவஹாதியில் உள்ள பஸ்சிம் பரோகான் ஆகியவை ஏற்பாடு செய்திருந்தது.
இந்நிகழ்ச்சியில் ‘பல்லுயிர் மற்றும் தொழில்நுட்பம் : ஒருங்கிணைந்த இயற்கை-கலாச்சார தீர்வுகளை நோக்கி’ என்ற தலைப்பில் டேராடூனில் உள்ள இந்திய வனவிலங்கு மையத்தின் பிரபல விஞ்ஞானி டாக்டர் ரமேஷ் கிருஷ்ண மூர்த்தி பேசினார். அப்போது பல்லுயிர் பாதுகாப்புக்கு இயற்கை மற்றும் கலாச்சார அடிப்படையிலான தீர்வுகளின் முக்கியத்துவத்தை அவர் வலியுறுத்தினார்.
நிலையான வளர்ச்சி சவால்கள் பலவற்றுக்கு பல்லுயிர் பெருக்கம்தான் பதில் அளிக்கிறது என அறிவியல் மற்றும் தொழில்நுட்பத்தில் மேம்பட்ட கல்வி மையத்தின் இயக்குனர் போராசிரியர் ஆசிஸ் கே.முகர்ஜி வலியுறுத்தினார். அழிவிலிருந்து பல்லுயிர்களை காப்பதற்கும், நாம் நமது சிறந்த முயற்சிகளை அளிக்க வேண்டும் என அவர் வலியுறுத்தினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1721643(Visitor Counter : 152
குறு சிறு மற்றும் நடுத்தர தொழில் துறை அமைச்சகம்
உள்ளூர் பட்டு தொழிலை ஊக்குவித்து வேலைவாய்ப்புகளை உருவாக்க ஒடிசாவின் முதல் பட்டு நூல் உற்பத்தி மையத்தை கேவிஐசி நிறுவியுள்ளது
ஒடிசாவின் முதல் டசர் பட்டு நூல் உற்பத்தி மையத்தை கட்டாக் மாவட்டத்திலுள்ள சவுத்வாரில் நிறுவும் வரலாற்று சிறப்புமிக்க முன்முயற்சியை காதி மற்றும் கிராம தொழில்கள் ஆணையம்  எடுத்துள்ளது. இதன் மூலம் உள்ளூர் பட்டு தொழில் ஊக்குவிக்கப்பட்டு, வேலைவாய்ப்புகள் உருவாகி, பட்டு உற்பத்தி செலவு குறையும்.
பட்டு வகைகளில் மிகவும் சிறப்பானவற்றில் ஒன்றாக டசர் பட்டு திகழ்கிறது. பட்டு நூல் உற்பத்தி மையத்தை காதி மற்றும் கிராம தொழில்கள் ஆணைய தலைவர் திரு வினய் குமார் சக்சேனா வெள்ளியன்று திறந்து வைத்தார்.
ஒடிசாவின் மொத்த காதி உடை உற்பத்தியில் 75 சதவீத பங்கை பட்டு வகிக்கும் நிலையில் இந்த நடவடிக்கை அதிக முக்கியத்துவம் பெறுகிறது. 34 பெண்கள் உட்பட 50 கலைஞர்களுக்கு நேரடி வேலைவாய்ப்பை இந்த மையம் அளிப்பதோடு, பட்டுப்பூச்சி வளர்ப்பில் ஈடுபட்டுள்ள 300-க்கும் மேற்பட்ட பழங்குடி விவசாயிகளின் வாழ்வாதாரத்திற்கு ஆதரவளிக்கிறது.
மேலும், மாநிலத்தில் உள்ள நெசவாளர்கள் மற்றும் இதர பணியாளர்களுக்கு இதன் மூலம் மறைமுக வேலை வாய்ப்புகள் கிடைக்கும். உற்பத்தி செய்யப்படும் ஒவ்வொரு கிலோ பட்டும், ஆறு பெண்கள் உள்ளிட்ட 11 கலைஞர்களுக்கு வேலைவாய்ப்பை அளிக்கிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1757679
சிறப்பு சேவைகள் மற்றும் கட்டுரைகள்
பெண்கள் & குழந்தைகள் மேம்பாட்டிற்காக மத்திய அரசு செயல்படுத்தி வரும் திட்டங்களை அனைத்து பெண்களும் அறிந்து கொள்ள வேண்டியது அவசியம் - தெற்கு அந்தமான் மாவட்ட பஞ்சாயத்துத் தலைவர் திருமதி பிரமிளா குமாரி வலியுறுத்தல்
பெண்கள் & குழந்தைகள் மேம்பாட்டிற்காக மத்திய அரசு செயல்படுத்தி வரும் திட்டங்களை அனைத்து பெண்களும் அறிந்து கொள்ள வேண்டியது அவசியம் என தெற்கு அந்தமான் மாவட்ட பஞ்சாயத்துத் தலைவர் திருமதி பிரமிளா குமாரி வலியுறுத்தியுள்ளார்.
மத்திய தகவல் ஒலிபரப்பு அமைச்சகத்தின் கீழ் இயங்கும் மத்திய மக்கள் தொடர்பகம் - போர்ட்பிளேர், தெற்கு அந்தமான் மாவட்ட பஞ்சாயத்து நிர்வாகத்துடன் இணைந்து சுதந்திரத்தின் அமுதப் பெருவிழா, தூய்மை இந்தியா இயக்கம் & மத்திய அரசின் மக்கள் நலத்திட்டங்கள் குறித்த விழிப்புணர்வு நிகழ்ச்சியை சோல்தாரில் இன்று நடத்தியது.
இதில் சிறப்பு விருந்தினராகக் கலந்து கொண்டு உரையாற்றிய திருமதி பிரமிளா குமாரி, நாட்டின் வளர்ச்சிக்கு மகளிர் மேம்பாடு அவசியம். இதனைக் கருத்தில் கொண்டே பிரதமர் நரேந்திர மோடி தலைமையிலான மத்திய அரசு பல்வேறு நலத்திட்டங்களை செயல்படுத்தி வருகிறது. ஆனால் இந்த திட்டங்கள் அனைத்தும் தங்கள் மேம்பாட்டிற்காக செயல்படுத்தப்படுகிறது என இன்றளவும் பலர் தெரிந்து கொள்ளாமல் இருக்கின்றனர்.
இத்தகைய விழிப்புணர்வு நிகழ்ச்சிகள் நடத்தப்படுவதால், அந்த திட்டங்களை கிராமப்புற பெண்கள் அறிந்து கொள்ள உதவுகிறது என்று பிரமிளா குமாரி கூறினார்.
இந்த நிகழ்ச்சியில் சோல்தாரி ஒன்றிய கவுன்சிலர் திருமதி. சைதாலி ராய், சோல்தாரி அரசு ஆரம்ப சுகாதார நிலைய மருத்துவ அதிகாரி டாக்டர் சுப்ரியா ராய், பஞ்சாயத்துத் தலைவர் திருமதி. தபசி தாஸ் ஆகியோர் வாழ்த்துரை வழங்கினர்.
மத்திய மக்கள் தொடர்பக கள விளம்பர அலுவலர் திரு கே.ஆனந்த பிரபு தலைமை தாங்கினார்.
கள விளம்பர உதவியாளர் திரு எம். முரளி வரவேற்பு ஆற்றினார்.
முன்னதாக மகளிருக்கு கோலப் போட்டி நடத்தப்பட்டு, பரிசுகள் வழங்கப்பட்டன.
ஜல்சக்தி அமைச்சகம்
ஜல்ஜீவன் திட்டத்தின் கீழ் மேற்கு வங்கத்துக்கு, மத்திய அரசு ரூ.7,000 கோடி ஒதுக்கீடு
ஜல்ஜீவன் திட்டத்தின் கீழ், மேற்கு வங்கத்துக்கு, மத்திய அரசு ரூ.7,000 கோடி ஒதுக்கீடு செய்துள்ளது.
ஒவ்வொரு வீட்டுக்கும் குடிநீர் குழாய் இணைப்பு வழங்க, ஜல்ஜீவன் திட்டத்தின் கீழ், மேற்கு வங்கத்துக்கு 2021-22ம் நிதியாண்டில் மத்திய அரசு ரூ.6,998.97 கோடி ஒதுக்கியது. இத்திட்டத்தின் கீழ் மேற்கு வங்கத்துக்கு கடந்த 2019-20ம் ஆண்டில் ரூ.995.33 கோடியும், 2020-21ம் ஆண்டில் ரூ.1,614.18 கோடியும் மத்திய அரசு ஒதுக்கீடு செய்தது. மேற்கு வங்கத்துக்கு இந்தாண்டு 4 மடங்கு அதிகமாக ஒதுக்கீடு செய்யப்பட்டுள்ளது. இதற்கான அனுமதியை அளித்த மத்திய ஜல்சக்தி துறை அமைச்சர் திரு கஜேந்திர சிங் செகாவத், 2024ம் ஆண்டுக்குள் அனைத்து கிராம வீடுகளுக்கும் குடிநீர் குழாய் இணைப்பு வழங்க மேற்கு வங்கத்துக்கு தேவையான முழு உதவியும் அளிக்கப்படும் என உறுதி அளித்தார்.
ஜல்ஜீவன் திட்டம் கடந்த 2019ம் ஆண்டு அறிவிக்கப்பட்டபோது, மேற்கு வங்கத்தில் மொத்தம் இருந்த 163.25 லட்சம் கிராம வீடுகளில் 2.14 லட்சம்  கிராம வீடுகளுக்கு மட்டுமே, குடிநீர் குழாய் இணைப்பு இருந்தது. மேற்கு வங்கத்தில் கடந்த 21 மாதத்தில், 14 லட்சம் வீடுகளுக்கு குடிநீர் குழாய் இணைப்புகள் வழங்கப்பட்டுள்ளன.
மேற்கு வங்கத்தில் 41,357 கிராமங்களில் உள்ள 1.63 கோடி வீடுகளில், 1.48 கோடி வீடுகளுக்கு குடிநீர் குழாய் இணைப்பு வழங்கப்படவுள்ளன. 2020-21ம் நிதியாண்டில், 55.58 லட்சம் வீடுகளுக்கு குடிநீர் குழாய் இணைப்பு வழங்க இலக்கு நிர்ணயிக்கப்பட்டிருந்தது. ஆனால் 12.48 லட்சம் வீடுகளுக்கு மட்டுமே மேற்கு வங்கம் குடிநீர் குழாய் இணைப்பு வழங்கியது. இந்த திட்டத்தை மேற்குவங்கம் மந்தமாக அமல்படுத்தியதால், முழு ஒதுக்கீட்டு நிதியை பெற முடியவில்லை.
தற்போது, 43.10 லட்சம் கிராம வீடுகளுக்கும், குடிநீர் குழாய் இணைப்பை விரைவில் வழங்கவும், 2022-23 மற்றும் 2023-24ம் ஆண்டில் 52.74 லட்சம் வீடுகளுக்கும் குடிநீர் குழாய் இணைப்பு வழங்கவும் மேற்குவங்கம் திட்டமிட்டுள்ளது. இந்த இலக்கை அடைய இத்திட்டத்தை 4 மடங்கு வேகத்தில் மேற்குவங்கம் அமல்படுத்த வேண்டும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1723484
விவசாயத்துறை அமைச்சகம்
பிரதமரின் விவசாயிகள் நிதியுதவித்திட்டம் தொடங்கப்பட்டதன் ஓராண்டு நிறைவுக் கொண்டாட்டம்
2022-க்குள் விவசாயிகளின் வருமானத்தை இரட்டிப்பாக்குவதில் பிரதமரின் விவசாயிகள் நிதியுதவித் திட்டம் முக்கியப் பங்கு வகிக்கும்: திரு நரேந்திர சிங் தோமர்
பிரதமரின் விவசாயிகள் நிதியுதவித்திட்டம், விவசாயிகளின் வருமானத்தை அதிகரிக்க உதவும் என மத்திய வேளாண் & விவசாயிகள் நலத்துறை அமைச்சர் திரு நரேந்திர சிங் தோமர் தெரிவித்துள்ளார். இத்திட்டம் தொடங்கப்பட்டு ஓராண்டு நிறைவடைந்ததையொட்டி புதுதில்லியில் இன்று  நடைபெற்ற விழாவில் பேசிய அவர், மத்திய அரசால் செயல்படுத்தப்படும் பிரதமரின் விவசாயிகள் நிதியுதவித் திட்டம், விவசாயம் மற்றும் ஊரக வளர்ச்சித்துறையில் அதிக கவனம் செலுத்தும் வகையில் பிரதமர் திரு நரேந்திர மோடியால் மேற்கொள்ளப்பட்ட பல்வேறு முன் முயற்சிகளில் ஒன்று என்றார். 2022-க்குள் விவசாயிகளின் வருமானத்தை இரட்டிப்பாக்க பிரதமர் இலக்கு நிர்ணயித்திருப்பதையும் அவர் சுட்டிக்காட்டினார்.
நடப்பு நிதியாண்டில் பிரதமரின் விவசாயிகள் நிதியுதவித் திட்டத்திற்காக, நிதிநிலை அறிக்கையில் ரூ.75,000 கோடி ஒதுக்கப்பட்டிருப்பதாகவும், இதன் மூலம், விவசாயிகளுக்கு ஆண்டுக்கு தலா ரூ. 6,000 வீதம் வழங்கப்படும் என்றும் தெரிவித்தார்.
இந்த நிதியிலிருந்து இதுவரை ரூ.50,850 கோடி வழங்கப்பட்டிருப்பதாகவும், 8.46 கோடி விவசாயக் குடும்பங்கள் பயனடைந்திருப்பதாகவும் அவர் தெரிவித்தார். மொத்தம் 14 கோடி பேர் இத்திட்டத்தின் கீழ் பயனடைய இருப்பதாகவும் அவர் குறிப்பிட்டார். பொது சேவை மையங்கள் மூலம் விவசாயிகள் இத்திட்டத்தின்கீழ் சேர்க்கப்பட்டு வரும் நிலையில், வேளாண் மற்றும் விவசாயிகள் நலத்துறை சார்பில் இத்திட்டத்திற்கென இணையதளம் ஒன்று தொடங்கப்பட்டிருப்பதாகவும் அமைச்சர் கூறினார்.
இந்தத் திட்டத்தில் இணைந்துள்ள விவசாயிகளுக்கு கிசான் கிரெடிட் கார்டு எனப்படும் கடன் அட்டைகளை வழங்க பிரதமர் உத்தரவிட்டிருப்பதாகவும், இதன் மூலம் விவசாயிகள் எளிதில் வங்கிக் கடன் பெற வகை செய்யப்பட்டிருப்பதாகவும் அமைச்சர் தோமர் தெரிவித்தார். இந்த நிகழ்ச்சியின்போது விவசாயிகளுக்காக அரசு செயல்படுத்தும் பல்வேறு நலத்திட்டங்கள் குறித்த செல்போன் செயலி ஒன்றையும் திரு நரேந்திர சிங் தோமர் தொடங்கி வைத்தார்.
-------------
Release Id 1604184
(Visitor Counter : 121
ஜவுளித்துறை அமைச்சகம்
2023-24 மத்திய நிதிநிலை அறிக்கைக்குப் பிந்தைய இணையக் கருத்தரங்கு
பிரதமர் திரு நரேந்திர மோடி, இன்று பிரதமரின் கைவினைக் கலைஞர்கள் திறன் மேம்பாட்டுத் திட்டம் ' என்ற தலைப்பில் நிதிநிலை அறிக்கைக்குப் பிந்தைய இணையக் கருத்தரங்கில் உரையாற்றினார். இதுவரை இந்திய அரசின் எந்தவொரு திட்டத்திலும் உள்ளடக்கப்படாத கைவினைஞர்கள் மற்றும் கைவினைக் கலைஞர்களுக்கு முழுமையான ஆதரவை வழங்குவதற்காக புதிதாக அறிவிக்கப்பட்ட பிரதமரின் கைவினைக் கலைஞர்கள் திறன் மேம்பாட்டுத் திட்டத்திற்காக இந்தக் கருத்தரங்கம் நடைபெற்றது.
பிரதமரின் சிறப்பு உரையைத் தொடர்ந்து  டிஜிட்டல் பரிவர்த்தனைகள் மற்றும் சமூகப் பாதுகாப்புக்கான ஊக்கத் தொகைகள் உட்பட எளிதான நிதிக்கான அணுகல்,  மேம்பட்ட திறன் பயிற்சி, நவீன கருவிகள் மற்றும் தொழில்நுட்பத்திற்கான அணுகல்,  சந்தைப்படுத்தல், உள்நாட்டு மற்றும் உலகளாவிய சந்தைகளுடனான இணைப்புகளுக்கான ஆதரவு  திட்டத்தின் கட்டமைப்பு, பயனாளிகளை அடையாளம் காணுதல் மற்றும் செயல்படுத்தல் குறித்த நான்கு அமர்வுகள் நடைபெற்றன. கட்டமைப்பு குழுவில் அந்தந்த துறைகளைச் சேர்ந்த நிபுணர்கள் கைவினைஞர்கள் மத்திய அமைச்சகங்கள் மற்றும் மாநில அரசுகளின் அதிகாரிகள், வங்கிகள், பிற நிதி நிறுவனங்கள், தனியார் நிறுவனங்கள், சங்கங்கள் மற்றும் இ-வணிகத் தளங்களின் பிரதிநிதிகள் கலந்து கொண்டனர் .
'உள்நாட்டு மற்றும் உலகளாவிய சந்தைகளுடன் இணைப்புக்கான சந்தைப்படுத்தல் ஆதரவு' குறித்த மூன்றாவது அமர்வு, ஜவுளி அமைச்சகத்தின் கைவினை மற்றும் கைத்தறி மேம்பாட்டு ஆணையர் திருமதி சுப்ராவால் நடத்தப்பட்டது. புதிதாக உருவாக்கப்பட்ட திட்டத்தில் வழங்கப்படும் உள்நாட்டு மற்றும் உலகளாவிய சந்தைகளுக்கான சந்தைப்படுத்தல் ஆதரவின் கட்டமைப்பில் இந்த அமர்வு கவனம் செலுத்தியது. கைவினைஞர்களுக்கான சந்தை வழிகளை மேம்படுத்துதல், பின்தங்கிய மற்றும் முன்னோக்கி இணைப்புகளை உருவாக்குதல், விளம்பரம், விளம்பரம், தரச் சான்றிதழ், கைவினைஞர்களுக்கு வழங்கப்பட வேண்டிய தளவாடங்கள் ஆகியவை குறித்த விவாதங்கள் நடைபெற்றன.
நிறைவுக் கூட்டத்தில் ஜவுளித் துறை அமைச்சர் பியூஷ் கோயல் உரையாற்றினார். மத்திய அரசால் ஏற்பாடு செய்யப்பட்ட நிதிநிலை அறிக்கைக்குப் பிந்தைய இணையக் கருத்தரங்கங்கள் எவ்வாறு முடிவுகள் குறித்தான விவாதங்களுக்கு மதிப்பு சேர்க்கின்றன என்பதை அவர் எடுத்துரைத்தார். பிற அமைச்சகம்/துறைகளில் இருக்கும் திட்டங்களுடன் பிரதமரின் கைவினைக் கலைஞர்கள் திறன் மேம்பாட்டுத் திட்டத்தை ஒன்றிணைக்க வேண்டியதன் அவசியத்தை அவர் வலியுறுத்தினார். இந்த திட்டத்தை செயல்படுத்துவதில் உள்ள தடைகளை நிவர்த்தி செய்ய வேண்டியதன் முக்கியத்துவத்தையும் அவர் குறிப்பிட்டார். இந்த அமர்வில் துறைக்கான அமைச்சர் திரு பானு பிரதாப் சிங் வர்மா, இணை அமைச்சர் மற்றும் ஜவுளித் துறை இணையமைச்சர் திருமதி. தர்ஷனா விக்ரம் ஜர்தோஷ் ஆகியோர் கலந்து கொண்டனர்.
குறிப்பு: இது நிகழ்ச்சி குறித்த ஒரு தோராயமான பதிவு.
எரிசக்தி அமைச்சகம்
நாட்டின் அனல்மின் நிலையங்களில் வேளாண் கழிவுகள் பயன்பாட்டு நிலை குறித்து மின்துறை செயலாளர் ஆய்வு செய்தார்
அனல்மின் நிலையங்களில் வேளாண் கழிவுகள் எரிக்கப்படும் நிலை குறித்து மத்திய மின்துறை செயலாளர் திரு அலோக் குமார் 2021 அக்டோபர் 28 அன்று ஆய்வு செய்தார். இந்தக் கூட்டத்தில் மத்திய மின்சார ஆணையம், தேசிய அனல்மின் கழகத்  தலைவர் மற்றும் நிர்வாக இயக்குநர், பஞ்சாப், ஹரியானா, உத்தரப் பிரதேசம் ஆகியவற்றின் பிரதிநிதிகள், தேசிய வேளாண் கழிவுகள் இயக்கத்தின் இயக்குநர், மின்துறை அமைச்சக மூத்த அதிகாரிகள் கலந்துகொண்டனர்.
மின்துறை அமைச்சகம் மேற்கொண்ட பல்வேறு நடவடிக்கைகளின் பயனாக என்டிபிசி மற்றும் பல்வேறு மாநிலங்களின் வேளாண் கழிவுகள் கொள்முதல் கீழ்க்காணுமாறு அதிகரித்துள்ளது.
1) என்டிபிசி ஆர்டர் செய்த 8,65,000 டன் வேளாண் கழிவுத் துகள்களின் விநியோகம் நடைமுறயில் உள்ளது. மேலும் அக்டோபரில் 65,000 டன்களுக்கு என்டிபிசி ஆர்டர் தந்துள்ளது. கூடுதலாக 25,00,000 டன் கொள்முதலுக்கான பணி நடைமுறயில் உள்ளது. இவற்றை விற்பனை செய்வதற்கான விண்ணப்பம் நவம்பர் 1ஆம் தேதிக்குள் வரவேற்கப்படுகிறது.
2) ஹரியானா, பஞ்சாப், உத்தரப் பிரதேசம் ஆகியவை தங்களின் அனல்மின் நிலையங்களில் எரிப்பதற்கு 13, 01, 000 டன் வேளாண் கழிவுத் துகள்களைக் கொள்முதல் செய்யவுள்ளன. இதற்கான ஆர்டர்கள் நவம்பரில் இறுதி செய்யப்படும்.
இந்த முயற்சிகளின் விளைவாக அக்டோபரில் 1400 டன் வேளாண் கழிவுத் துகள்கள் எரிக்கப்பட்டுள்ளன. அனல்மின் நிலையங்களில் இதுவரை மொத்தம் 53,000 டன் வேளாண் கழிவுத் துகள்கள் பசுமை எரிவாயுவாகப் பயன்படுத்தப்பட்டுள்ளன. இதனால் பஞ்சாப், ஹரியானா, உத்தரப் பிரதேசம், தில்லி உள்ளிட்ட ஆறு மாநிலங்களில் 2020ன் இதே காலத்தோடு ஒப்பிடுகையில் 2021ல் இதுவரை காற்று மாசு 58.3% குறைந்துள்ளது.
ரெயில்வே அமைச்சகம்
பயணிகள் போக்குவரத்தின் மூலம் ரயில்வே வருவாய் 71% அதிகரித்துள்ளது
2022-ம் ஆண்டு ஏப்ரல் முதல் டிசம்பர் வரை பயணிகள் போக்குவரத்தின் மூலம் ரயில்வே 71 சதவீதம் அதிகமாக ரூ.48,913 கோடி வருவாய் ஈட்டியுள்ளது. இது அதன் முந்தைய ஆண்டின் இதே காலகட்டத்தில் ரூ.28569 கோடி ஈட்டியிருந்தது.
2022 ஏப்ரல் முதல் டிசம்பர் மாதம் வரை பயணச்சீட்டு முன்பதிவு செய்த பயணிகளின் எண்ணிக்கை 6 சதவீதம் அதிகரித்து 59.61 கோடியாக இருந்தது. கடந்த ஆண்டின் இதே காலகட்டத்தில் முன்பதிவு செய்த பயணிகளின் எண்ணிக்கை 56.05 கோடியாக இருந்தது. 2022-ம் ஆண்டு ஏப்ரல் முதல் டிசம்பர் வரை முன்பதிவு செய்த பயணிகள் மூலம் 46 சதவீதம் அதிகமாக ரூ.38483 கோடி ரூபாய் ஈட்டியது. அதன் முந்தைய ஆண்டின் இதே காலகட்டத்தில் ரூ.26400 கோடி ஈட்டியிருந்தது. 2022-ம் ஆண்டு ஏப்ரல் முதல் டிசம்பர் வரை முன்பதிவு இல்லா பயணச்சீட்டு பயணிகளின் எண்ணிக்கை 137 சதவீதம் அதிகரித்து 40197 லட்சமாக இருந்தது. இது அதன் முந்தைய ஆண்டின் இதே கால கட்டத்தில் பயணிகளின் எண்ணிக்கை 16,968 ஆக இருந்தது. 2022 ஏப்ரல் முதல் டிசம்பர் வரை முன்பதிவு இல்லா பயணச்சீட்டு பயணிகள் மூலமான வருவாய் 381 சதவீதம் அதிகரித்து ரூ.10.430 கோடியாக இருந்தது. இது அதன் முந்தைய ஆண்டின் இதே காலகட்டத்தில் ரூ.2169 கோடி அளவிற்கு வருவாய் ஈட்டப்பட்டிருந்தது.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 186.51 கோடியைக் கடந்தது; இந்தியாவில் தற்போது சிகிச்சை பெறுவோரின் எண்ணிக்கை 11,558 ஆக உள்ளது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 186.51 கோடிக்கும் அதிகமான  டோஸ்கள் செலுத்தப்பட்டுள்ளன. 2,27,22,442 அமர்வுகள் மூலம் இந்த சாதனை படைக்கப்பட்டுள்ளது
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 2.42 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது. இதுவரை 1,44,161 பேர் முன்னெச்சரிக்கை தவணை தடுப்பூசியை செலுத்திக் கொண்டனர்.
இந்தியாவில் தற்போது சிகிச்சை பெறுவோரின் எண்ணிக்கை  ஆக உள்ளது. நாட்டின் மொத்த நோய் தொற்று உள்ளவர்கள் தற்போது 0.03% ஆக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.76 சதவீதமாக உள்ளது. கடந்த 24 மணி நேரத்தில் 954 பேர் குணமடைந்துள்ளனர். மொத்தம் குணமடைந்தோர் எண்ணிக்கை பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,25,08,788
இந்தியாவில் கடந்த 24 மணி நேரத்தில் 1150 புதிய நோயாளிகள் பதிவு செய்யப்பட்டுள்ளனர்
கடந்த 24 மணி நேரத்தில் 3,65,118 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 83.14 கோடி .
வாராந்திரத் தொற்று 0.27 சதவீதமாக உள்ளது. தினசரித் தொற்று விகிதம் 0.31 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1817465